Zápisnica zo zasadnutia Grantovej komisie
dňa  08.10.2018

prítomní:  
členovia komisie: 
Mgr. Petra Palenčárová, PaedDr. Mária Barancová, Dr. Pavol  Jusko,  Ing. Martin Patoprstý, Ing. arch. Lucia Štasselová, MVDr. Marián Gajdoš

zapisovateľka/tajomníčka:
Mgr. Eva Pindjáková
Beata Tomášová
 
ospravedlnení:
Ing. Peter Turlík

Program:

1.	Otvorenie  
2.	Informácia o priebehu vyúčtovania jednotlivých Grantov 2018
3.	Rôzne
4.	Záver

K  bodu 1:  
Otvorenie
Rokovanie komisie otvorila a viedla podpredsedníčka GK. Privítala prítomných členov a členovia komisie odsúhlasili zmenu v programe, v ktorom sa bod 3. Rôzne zamenil s bodom 2. Informácia o priebehu vyúčtovania jednotlivých Grantov 2018 z dôvodu skoršieho odchodu zo zasadnutia Ing. arch. Lucie Štasselovej.

K bodu 3:
Rôzne
Tajomníčka GK informovala o žiadosti o zmene rozpočtu v schválených rozpočtových položkách grantu č. 55, žiadateľ: AKTIVITKA, Studená19, 821 04 Bratislava, názov projektu: Tvorivé dielne seniorov v AKTIVITKE, ktorá bola na úrad doručená 7.10.2018. Ide o presunutie prostriedkov z položky rozpočtu č. 10 v časti „Reklamný stojan“, v hodnote          120,- € na položku č. 2 „Dekoračné materiály“ a položku č. 3 „Aranžovacie hmoty“ tak, aby bol rozpočet pre tieto položky navýšený o 60,- €. 

UZNESENIE
GK sa po prehodnotení žiadosti uzniesla vyhovieť žiadateľovi.

Za:  6
Proti: 0
Zdržal sa: 0

Tajomníčka GK informovala tiež o žiadosti na predĺženie termínu ukončenia grantu č. 28, žiadateľ: Veslársky Klub Slávia Stu, Mokráň záhon 1, 821 04 Bratislava, názov projektu: Veslovanie pre mládež, ktorá bola doručená na úrad 8.10.2018. Ide o predĺženie termínu použitia grantu do 15.11.2018 z toho dôvodu, že dodávateľ nie je schopný dodržať pôvodnú lehotu dodania veslárskej lode s príslušenstvom do 20.10.2018 ako je uvedené v žiadosti o grant.

UZNESENIE
GK sa po prehodnotení žiadosti uzniesla vyhovieť žiadateľovi.

Za:  6
Proti: 0
Zdržal sa: 0

K bodu 2:
Informácia o priebehu vyúčtovania jednotlivých Grantov 2018_________________________
P. Tomášová oboznámila GK s doterajším priebehom vyúčtovania jednotlivých grantov 2018.
Ku dňu  8.10.2018 do podateľne miestneho úradu vyúčtovanie grantov zaslali 4 štatutári, ktorých projekty už boli zrealizované. Zaslanie ostatných vyúčtovaní grantov 2018 čakáme najneskôr do 10. decembra 2018. S nasledujúcim priebehom vyúčtovania grantov budeme GK priebežne informovať.

K bodu 4:
Záver
Podpredsedníčka GK poďakovala všetkým za účasť aj za uplynulú spoluprácu a ukončila zasadnutie GK.

Najbližšie pracovné stretnutie GK sa bude konať podľa potrieb.

V Bratislave dňa   10.10.2018

Zapísala: Mgr. Eva Pindjáková, v.r.

Overil:
Mgr. Petra Palenčárová, v.r.   

PaedDr. Mária Barancová, v.r.   

Dr. Pavol  Jusko, v.r.   

MVDr. Marián Gajdoš, v.r.   

Ing. Martin Patoprstý, v.r.   

Ing. arch. Lucia Štasselová, v.r.